Dansk Forfatterforening

Dansk Forfatterforening, stiftet 19. maj 1894, er en faglig organisation for forfattere af skønlitteratur for voksne, unge og børn, illustratorer af børne- og ungdomsbøger, faglitterære forfattere, lyrikere og oversættere fra såvel fremmedsprog til dansk som fra dansk til fremmedsprog.

Formænd 
 1894-1902: Carl Torp
 1902-1908: Karl Larsen
 1908-1909: Carl Torp (igen)
 1909-1912: Otto Benzon
 1912-1915: Erik Skram
 1915-1931: Sophus Michaëlis
 1931-1932: Thit Jensen
 1932-1939: Jens Hartvig Jacobsen
 1939-1946: Harry Søiberg
 1946-1956: Cai M. Woel
 1956-1963: Hans Lyngby Jepsen
 1963-1964: Palle Lauring
 1964-1968: Jørgen Vibe
 1968-1971: Hilmar Wulff
 1971-1981: Hans Jørgen Lembourn
 1981-1984: Peter Seeberg
 1984: Lars-Henrik Olsen (konstitueret 01.09.1984-31.12.)
 1985-1988: Hans Hansen
 1989-1990: Jesper Jensen
 1990-1991: Dea Trier Mørch
 1991: Hans Reusch (konstitueret 23.03.1991-13.05.)
 1991-1997: Mette Koefoed Bjørnsen
 1998-2004: Knud Vilby
 2004-2005: Per Helge Sørensen
 2005-2009: Frants Iver Gundelach
 2009-2011: Lotte Garbers
 2012-2014: Jo Hermann
 2014-2017: Jakob Vedelsby
 2017- : Morten Visby

Æresmedlemmer 

 1910: Georg Brandes
 1918: Henrik Pontoppidan
 1940: Vilhelm Andersen og Thit Jensen
 1945: Martin Andersen Nexø
 1948: Harry Søiberg
 1954: Ingeborg Andersen
 1956: Inger Bentzon
 1958: Cai M. Woel
 1966: Julius Bomholt
 1968: Ragna Norstrand
 1974: Hilmar Wulff
 1978: Hans Scherfig
 1980: Niels Klerk

Kendte sekretærer 
 Alex Schumacher
 1905-1910: Louis Bobé

Forfatterlandsholdet 
Forfatterlandsholdet er et fodboldhold , hvis spillere alle er danske, skønlitterære forfattere. Holdet sorterer under Dansk Forfatterforening, men ledes og organiseres af de til enhver tid deltagende spillere. Det afholder sin ugentlige træning i København.

Tidlligere var Forfatterlandsholdet kendt under navnet FC Fodboldenglen, som er titlen på den berømte generationsroman af Hans-Jørgen Nielsen fra 1979.

Forfatterlandsholdet spiller landskampe mod tilsvarende forfatterlandshold især fra nabolandene. Der er således afviklet kampe mod fx Sverige og Tyskland.
Den 27. maj 2011 afvikledes en officiel landskamp mod Norges forfatterlandshold på det olympiske stadion i Lillehammer. Norge vandt 10-1, og Martin Larsen scorede det enlige danske mål.

Hver sommer spiller Forfatterlandsholdet træningskampe mod et hold bestående af litteraturanmeldere ved dagbladene.

Udgivelser 
Lyrikergruppen i Dansk Forfatterforening udgav 2009 en 1045 sider PDF-antologi på eget forlag, ordløst.dk, med en stor del af foreningens digtere, "ORDLØST - 119 digtere i Dansk Forfatterforening".

Denne samling var samtidig den første danske digitale lyrikantologi, og hvad omfanget angår nok den største. Inspirationen til samlingen kom af en impromptu invitation til en lille antologi, der blev udgivet som Nyhedsbrev #19 i 2008 med godt 40 af foreningens digtere.

I 2018 udgav foreningen og digterne i fællesskab, på initiativ fra Lyrikergruppens medlemmer, et festskrift for digteren Knud Sørensen som bog (uden ISBN), "Et stykke af din tid - fra kolleger i Dansk Forfatterforening". Andekdotisk bekræfter Knud Sørensen heri - som vel nok en af de første i sin tid - at det er muligt at bruge en computer til at skrive digte (1980).

Trivia 
 Dansk Forfatterforening uddeler og administrerer en række legater og litteraturpriser, bl.a. Drassows Legat , Forfatter Martin Jensen og hustru Manja Jensens Legat og Autorkontoen
 To store lokaler i Strandgade viste sig at være dækkede af enorme malerier gemt bag masonitplader. Disse blev restaureret over en årerække ved hjælpe af en tildeling på 5 millioner fra Carlsberg-fondet.
 Dansk Forfatterforening indstiller hvert år to af de fire danske repræsentanter til Nordisk Debutantseminarium på Biskops Arnö i Sverige, en i kategorien poesi og en i kategorien prosa.

Referencer

Litteratur 
 Lisbeth Worsøe-Schmidt: Dansk Forfatterforening 1894-1994, 1994.
 Ole Strandgaard, s.23, Et stykke af din tid - fra kolleger i Dansk Forfatterforening, 2018.

Eksterne henvisninger 
 Dansk Forfatterforening – Officiel hjemmeside
 Liste over Dansk Forfatterforenings priser og deres modtagere på Litteraturpriser.dk

Forfatterforening
Fagforbund uden hovedorganisation
Etableret i 1894
Forfatterforening